O
KÄÄNNEKOHTA Elämän tärkein suhde
Tervetuloa ohjelman pariin!
Tahdon kiittää siitä, -
miten olette ottaneet minut vastaan ohjelman isännäksi.
Toivottavasti työni on ollut siunaukseksi.
Monissa ohjelmissa, kirjoissa ja blogeissa keskustellaan siitä, -
miten voimme parantaa ihmissuhteitamme.
Erica Linney jutteli nigerialaisen pastorin George Adebanjon kanssa -
elämän tärkeimmästä suhteesta.
Keskustelemme tänään hengellisestä kasvusta.
Otamme Kristuksen vastaan elämässämme, -
mutta emme osaa jatkaa eteenpäin.
Ef. 4:11:ssä luetellaan viisi seurakuntavirkaa.
Niistä yksi on opettaja.
Uudestisyntyneen kristityn täytyy mennä seurakuntaan, -
jossa opetetaan Jumalan Sanaa.
Uskovan täytyy sen lisäksi tutkia Raamattua.
Kun hän kuulee Jumalan Sanaa, hänen täytyy tutkia sitä itsekin.
Se on kasvun edellytys.
Miten sovellat Jumalan Sanaa käytännössä elämässäsi?
On monia tapoja.
Esimerkiksi Mark. 11:25:ssä puhutaan anteeksiannosta.
Joku saattaa loukata uskovaa.
Me kaikki loukkaamme toisiamme tahallamme tai tahattomasti.
Moni ei osaa antaa anteeksi. Anteeksiantoa täytyy harjoitella.
Jos ihminen ei anna anteeksi, Jumala ei anna anteeksi hänelle.
Anteeksiantoa täytyy harjoittaa katsomatta siihen, -
miten paljon sielussamme on tuskaa, -
sillä Jumala ei anna anteeksi, jos emme anna anteeksi toisille.
Täytyy antaa anteeksi ja tehdä kaikkensa sen eteen.
Anteeksianto ei tarkoita, että pitää olla parhaita ystäviä sen jälkeen.
Kehotat lukemaan Sananlaskuja niin paljon kuin mahdollista. Miksi?
Sananlaskujen kirjassa on paljon viisauksia -
puhumisesta, kuulemisesta -
ja vanhempien ihmisten kuuntelemisesta.
Siinä kerrotaan, mitä miesten ja naisten pitäisi tehdä.
"Kielen vallassa on kuolema ja elämä."
"Poikani, kuuntele puhettani, kallista korvasi sanoilleni."
"Turvaa Herraan koko sydämelläsi."
"Älä nojaa omaan ymmärrykseesi."
Sananlaskuissa on käytännönläheisiä ohjeita, -
joita ei saa muualta.
"Älköön tämä lain kirja suustasi poistuko," -
"vaan tutkiskele sitä päivät ja yöt," -
"että tarkoin noudattaisit kaikkea, mitä siihen on kirjoitettu," -
"sillä silloin sinä onnistut teilläsi ja menestyt."
Kun tutkimme Sananlaskuja, saamme avun ja kasvamme.
Olet neuvonut ihmisiä luomaan itselleen mahdollisuuksia.
Se ei kuulosta hengelliseltä.
Jeesus sanoi tämän maailman lapsia valtakunnan lapsia viisaammiksi, -
koska he osaavat luoda mahdollisuuksia.
Seurakunnassa opetetaan aina odottamaan Jumalaa.
Miten löytää tasapaino?
Se on koko asian juju.
Jumalan odottaminen ei tarkoita toimettomuutta.
Heprean ja kreikan kielessä Jumalan odottaminen -
tarkoittaa Jumalan palvelemista.
Raamattu kehottaa käyttämään sitä, mitä on käsissä.
Täytyy löytää tasapaino.
Raamatun mukaan totuuden sana täytyy jaella oikein.
Emme voi rakentaa opinkappaletta yhden raamatunpaikan varaan.
Siksi emme voi pelkästään jäädä odottamaan.
Meidän täytyy hakea töitä. Kukaan ei tule hakemaan meitä kotoa.
Meidän täytyy ymmärtää, mitä Jumala sanoo.
Jeesus meni Samariaan, jota monet juutalaiset karttoivat.
Jeesus tiesi, että siellä oli pelastusta tarvitseva nainen.
Naisesta tuli suuri evankelista. Hän palasi kotikyläänsä -
ja kutsui kaikki kohtaamaan miehen, -
joka ei himoinnut naisen ruumista eikä mitään muutakaan.
Jeesus meni Samariaan ja loi mahdollisuuden.
Näin saimme ensimmäisen pakana- evankelistan, joka oli nainen.
Valitettavasti aikamme on lopuillaan.
Laitamme opetuksesi kohdat internetsivuillemme.
Kiitos haastattelusta! Tervetuloa uudelleen!
Käy kotisivuillamme tutustumassa opetuksen pääkohtiin.
Katkon jälkeen tapaamme miehen, -
joka pääsi hetkessä irti 15 vuoden vihasta.
Herra valmistaa sateen maalle. Hän kasvattaa ruohon vuorille.
Herra mielistyy niihin, jotka panevat toivonsa Hänen armoonsa.
On sanottu, että ihmisestä tulee suuri kirjoittaja, -
kun hän tuntee tuskan.
Nigel Anderson tietää sen hyvin.
Hänen laulujensa sanat kumpuavat hänen kokemuksistaan -
päihdeongelmaisen isän lapsena.
Nigel kanavoi musiikin kautta vihaansa.
Eräänä päivänä hän sai tilaisuuden päästää irti vihastaan.
Hänen artistinimensä on Legin. Hän nousi pinnalle 2009, -
kun hänet valittiin parhaaksi gospelrap-artistiksi.
Hänen oikea nimensä on Nigel Anderson.
Hän varttui kirkossa, mutta kotielämä oli myrskyisää.
Isäni oli alkoholisti. Hän jäi huumekoukkuun.
Äitini suojeli minua. En kärsinyt isän ongelmista.
Isä tuli kotiin päihtyneenä. Äiti kärsi siitä henkisesti.
Äiti yritti parhaansa.
Mikään ei auttanut. Nigelin äiti päätti lähteä.
Äiti ei halunnut olla suhteessa, joka oli vaaraksi hengelleni.
Nigel näki isäänsä harvoin. Viha ja katkeruus kasvoivat.
Monet pitivät minua hyvänä ja rentona tyyppinä.
Sisältä näivetyin.
Hän pakeni juhlimiseen ja irtosuhteisiin.
Se, ettei isäni välittänyt minusta, sattui minuun.
Niinpä en minäkään viitsinyt välittää muista.
Nigel alkoi tehdä omia kappaleita.
Huomasin, että olin siinä hyvä.
Paneuduin täysillä musiikkiin. Tein rap-biisejä.
Nigel halusi itselleen ja perheelleen hyvän toimeentulon.
Hän sai töitä rahoitusyhtiöstä.
Yrityksen johtohahmo otti minut siipiensä suojaan.
Ylenin nopeasti.
Esimies jäi kiinni petoksesta. Nigelkin irtisanottiin.
Roolimalli petti hänet jälleen.
Minua oli huijattu pelaamaan toisen pussiin.
Tajusin, että minulle oli valehdeltu jälleen.
Sitten hän sai kirjeen isältään. Isä pyysi hänet syömään.
Halusin kostaa hänelle.
Halusin, että hän kärsii, niin kuin minä olin kärsinyt.
Lähdin tapaamaan häntä. Matkalla minua alkoi itkettää.
Sitten tunne muuttui vihaksi.
Päätin lyödä häntä, kun tapaamme. Sitten kohtasin hänet.
Hän oli viisissäkymmenissä, mutta hän näytti 80-vuotiaalta.
Hän pyysi anteeksi. Viha muuttui heti sääliksi.
Sanoin: "Saat anteeksi."
Se oli ensimmäinen kerta, -
jolloin näin jonkun toisen kokevan vapautumisen.
Isä kuoli muutaman kuukauden kuluttua.
Nigel alkoi miettiä kuolemanjälkeistä elämää.
Halusin tietää, kuka Jumala on. Sanoin: "Tarvitsen sinua."
"Jos olet olemassa, puhu minulle."
Nigel antoi elämänsä Jumalalle. Musiikkiala alkoi avautua hänelle.
Ovia avautui. Herra johdatti minua oikeiden ihmisten luo.
Sain nähdä Jumalan toimivan myös muiden elämässä.
Nigel on naimisissa. Perheeseen on syntymässä ensimmäinen lapsi.
Minusta tulee hyvä isä, koska Jumala on ollut hyvä Isä minulle.
Hän auttaa meitä ja antaa asioita, joita emme ole ansainneet.
Hän iskee silmää ja sanoo: "Rakastan sinua."
Katkon jälkeen tapaamme miehen, -
joka huumehuuruissaan leikkasi itseltään sormen irti.
Vanhurskasten polku on kuin aamurusko, -
joka kirkastuu kirkastumistaan sydänpäivään saakka. (Sananl. 4:18)
Seuraavaksi saamme kuulla kauhu- ja pelastustarinan.
Kevin Kubik kärsi päihde- riippuvuudesta ja viiltelystä.
Hän viilteli itseään, koska hän oli lääkeriippuvainen.
Hän oli itsetuhon partaalla, mutta Jumala puuttui peliin.
Nuoren Kevin Kubikin elämä mureni, kun isä vietiin pois käsiraudoissa.
Kevin ei nähnyt isää enää ikinä eikä tiennyt, miksi hänet vietiin.
Tulin vihaiseksi, kun isä vietiin.
En ymmärtänyt tilannetta. En pystynyt hallitsemaan sitä.
Vihan tunne alkoi muhia sisälläni.
Kevin purki vihaansa mihin tahansa eteen sattuvaan.
Hakkasin ja revin tavaroita kappaleiksi.
Sisälläni oli raivoa, joka etsi ulospääsyä.
Pian Kevin alkoi purkaa turhautumistaan viiltelyyn.
En tiedä, miksi aloitin viiltelyn.
Ehkä hain huomiota, -
koska isä ei ollut läsnä elämässäni.
Hän alkoi käyttää alkoholia ja huumeita.
Isänkaipuun tuska katosi, kun olin humalassa.
En tuntenut kipua, tuskaa ja vihaa.
Päihteidenkäyttö alkoi marihuanasta, -
mutta pian Kevin oli sekakäyttäjä. Sitten hän keksi reseptilääkkeet.
Huijasin ja varastin. Varastin perheeni jäseniltä.
Varasin aikoja lääkäriltä toiselle.
Sitä oppii pian, ketkä lääkärit määräävät mitäkin lääkkeitä.
Samalla rahalla sai saman määrän lääkkeitä kuin katukaupasta.
Se oli tavallaan laillista.
Epätasapaino ja päihderiippuvuus ajoivat Keviniä yhä syvemmälle.
Sain päähäni leikata pistosahalla yhden sormen irti.
Puudutin sormen lidokaiinilla, jota olin hankkinut, -
jotten tuntisi kipua.
Leikkasin ensin etusormen.
Menin ensiapuun. Minut leikattiin. Sain kovat kipulääkkeet.
Leikkely ei loppunut tähän.
Kevin leikkasi akillesjänteen puukkosahalla.
Kun se parani, hän leikkasi uudelleen.
Hän teki viillon polvitaipeeseen.
Hän katkaisi jänteitä kädestään ja sormenpään.
Hän murskasi isovarpaansa niin, että se piti amputoida.
Hän himoitsi kipulääkkeitä.
Olin fyysisesti riippuvainen niistä.
Ellen syönyt niitä, päätäni alkoi särkeä. Voin pahoin.
Hikoilin ja sain kipukohtauksia.
Helpoin tapa päästä niistä oli syödä lääkkeitä.
Kevin tapasi Luanen. Hän siisti tapojaan, ja he avioituivat.
Pian Luanelle selvisi, mitä Kevin puuhaili.
Hän hoksasi vähitellen, että vahingoitan itseäni tahallani.
Aluksi yritin salata riippuvuuttani.
Mutta miten voi salata tiettyjä loukkaantumisia?
Kevinin elämästä tuli yhä synkempää.
Tapahtui outoja asioita. Kuulin murinaa talosta.
Uskon, että se oli riivaajahenki.
Kevin muuttui väkivaltaiseksi.
Suutuin silmittömästi aivan mitättömistä asioista.
Eräänä yönä Kevin meni liian pitkälle.
Huumehuuruisena ja humalassa hän uhkasi tappaa Luanen.
Luane juoksi pakoon eikä palannut.
Kun hän lähti, olin täysin hukassa.
Tunsin itseni yksinäiseksi ensi kertaa elämässäni.
Olin rikki.
En tiennyt, mistä hakea apua. Olin menettänyt kaiken.
Minulla ei ollut mitään.
Olin menettänyt terveyteni.
En syönyt juuri mitään. Join ja käytin huumeita.
Menetin sen, mikä oli minulle tärkeintä.
Se oli elämäni synkin hetki.
Luane alkoi käydä kirkossa ystävän kanssa.
Hän otti Jeesuksen Vapahtajakseen.
Pitääkseen yhteyden Luaneen -
Kevin suostui rukoilemaan joka ilta puhelimessa.
Eräänä yönä tapahtui jotakin kamalaa.
Juttelimme ja rukoilimme. Lopetimme puhelun.
Kun kävin makuulle, jokin tarttui nilkkoihini.
Se pelästytti minut. Soitin Luanelle uudelleen.
Kun puhuimme, tuli valtava ukkosenjyly ja kirkas salama.
Oli aivan kuin Jumala olisi lyönyt nyrkkiä pöytään ja sanonut: -
"Poikani pelastaa tuon miehen tänä yönä."
Kysyin Luanelta, mitä tekisin.
Hän neuvoi rukoilemaan Jeesusta.
Sanoin: "Jeesus Kristus, ota elämäni."
"Tee sillä, mitä tahdot."
Nukahdin heti. Nukuin Raamatun päällä.
Minulla oli rauha ensi kertaa 31 vuoteen.
Seuraavana aamuna Kevin oli uusi mies.
Sinä aamuna vuonna 2003 -
Jumala paransi ja vapautti minut Poikansa kautta.
Olin kärsinyt 25 vuoden ajan riippuvuuksista, -
mielenterveysongelmista, sairauksista ja syömishäiriöistä.
Hän otti kaiken pois kerralla.
Päihteidenhimon tilalle tuli uusi jano.
Aloin ahmia Jumalan Sanaa.
Uppouduin Sanaan.
Hän laittoi minuun Sanan janon.
Aamusta iltaan hain tietoa siitä, -
kuka on Hän, joka tuli pelastamaan minut.
Luane näki muutoksen Kevinissä ja palasi kotiin.
He palvelevat yhdessä Herraa kotiseurakunnassaan.
Kevin on pysynyt erossa alkoholista ja lääkkeistä.
Kaikki, mitä olet tehnyt tai ajatellut tekeväsi, -
voidaan antaa anteeksi.
Ei mikään, ei mikään ongelma ole liian iso Jumalalle.
Meidän pitää vain nöyrtyä, antaa kaikki Hänelle -
ja pyytää Häntä ottamaan koko elämä.
Jumalalle ei mikään ole liian vaikeaa.
Ei ole tekoa, jota Hän ei voi antaa anteeksi.
Mikään kahle ei ole vahvempi kuin Jeesus-nimi.
Raamatussa sanotaan, että Jumala on antanut Jeesukselle nimen, -
joka on ylempänä kaikkia nimiä. Sen edessä jokainen polvi notkistuu.
Tuota samaa Jeesus-nimeä niin monet ovat huutaneet avuksi -
ja tulleet autetuksi.
Rukoillaan nyt yhdessä Jeesuksen nimeen, -
että tilanteet muuttuisivat.
Herra, Jeesus, tule nyt tilanteeseemme.
Saatamme olla epätoivoisia tilanteemme suhteen.
Meitä vastassa olevat asiat saattavat näyttää ylivoimaisilta.
Tule tilanteeseemme tässä hetkessä.
Emme ehkä kuule ukkosenjylyä emmekä näe salamaa, -
mutta uskomme, että olet vahvempi kuin tilanteemme.
Tule elämääni ja tähän tilanteeseen. Pelasta minut.
Pyydän tätä, Herra, aamen.
Jos kaipaat rukousta tai juttukaveria, -
soita tai ota yhteyttä kotisivujemme kautta.
Pysy kanavalla.
MYRSKYN MENTYÄ JUMALATON ON POISSA, -
MUTTA VANHURSKAALLA ON KESTÄVÄ PERUSTA. Sananl. 10:25
Kiitos, että katsoit ohjelmaamme.
Liity Käännekohta-perheeseen ohjelman kotisivuilla.
Meidät löytää myös Facebookista.
Lopuksi Nigel Andersonin bändi Renaissance Movement -
esittää meille kappaleen nimeltä Transition.
Rukoilen, että sinäkin saat kohdata käännekohdan.
Näkemiin ja siunausta!
Suomennos: Marianne Tenetz